ส่วนที่ 1

ข้อมูลสรุป ( Executive summary )

เมื่อวันที่ 30 มกราคม 2545 ศาลล้มละลายกลาง มีคำสั่งเห็นชอบด้วยแผนฟื้นฟูกิจการของบริษัท
และแต่งตั้งให้ บริษัท บริษัท ไทยฮีท รีไววัล จำกัด เป็นผู้บริหารแผน มีระยะเวลาบริหารแผน 5 ปี
ซึ่งสาระสำคัญของแผนฟื้นฟูกิจการโดยสรุปมีดังนี้

1.  หนี้เงินต้นจำนวน 265,000,000 บาท กำหนดชำระคืน 10 ปี โดยชำระเป็นงวด จำนวน 40
    งวด เริ่มผ่อนชำระงวดแรกภายในวันที่ 30 มิถุนายน 2545 และงวดต่อๆ ไป ทุกรายไตรมาส
    งวดสุดท้ายชำระภายในวันที่ 31 มีนาคม 2555

การชำระดอกเบี้ย ชำระเป็นรายเดือน ในอัตราร้อยละ 3 ต่อปี ตั้งแต่วันที่มีผลใช้บังคับ ถึงวันที่ 31
ธันวาคม 2546 , อัตราร้อยละ 5 ต่อปี หรืออัตราดอกเบี้ยลูกหนี้ชั้นดี ( MLR ) ถัวเฉลี่ย
แล้วแต่อัตราใดจะต่ำกว่า ตั้งแต่วันที่ 1 มกราคม 2547 ถึงวันที่ 31 ธันวาคม 2548 และ
อัตราดอกเบี้ยลูกหนี้ชั้นดี ( MLR ) ถัวเฉลี่ย ตั้งแต่วันที่ 1 มกราคม 2549 เป็นต้นไป

2.  หนี้เงินต้นจำนวน 6,527,152.93 บาท ให้รอคำพิพากษาของศาลฎีกา
    เนื่องจากเป็นคดีกับกรมสรรพพากร เมื่อวันที่ 18 เมษายน 2545 ศาลตัดสินให้บริษัทฯ แพ้คดี
    และเมื่อวันที่ 26 มิถุนายน 2545 ได้แปลงหนี้เป็นทุนหุ้นบุริมสิทธิแล้ว

3.  หนี้เงินต้น จำนวน 118,507,106.12 บาท และดอกเบี้ยค้างจ่าย ตั้งแต่ ธันวาคม 2543
    ถึงกุมภาพันธ์ 2544 รวม 3 เดือน จำนวน 7,319,734.55 บาท รวมจำนวน
    125,826,840.67 บาท ให้แปลงเป็นหุ้นบุริมสิทธิของบริษัทฯ ในราคาหุ้นละ 10.00 บาท
    บริษัทฯ ได้แปลงหนี้เป็นทุนแล้ว เมื่อวันที่ 29 มีนาคม 2545

4.  ภาระหนี้เจ้าหนี้กรมสรรพากร 4.28 ล้านบาท กำหนดชำระคืน 10 ปี โดยชำระเป็นงวด
    จำนวน 40 งวด ทุกไตรมาส เริ่มผ่อนชำระงวดแรก ภายในวันที่ 30 มิถุนายน 2545
    งวดสุดท้ายภายในวันที่ 31 มีนาคม 2555

5.  เจ้าหนี้แรงงาน แบ่งออกเป็น หนี้บุริมสิทธิ ส่วนที่ไม่เกิน 100,000 บาท
    จ่ายชำระคืนทั้งจำนวน ภายในปี 2545 และหนี้สามัญ ส่วนที่เกิน 100,000 บาท
    จ่ายชำระทั้งจำนวน ภายในปี 2548 ส่วนดอกเบี้ยค้างจ่าย อัตรา 7.5 % จ่ายชำระในปี
    2549 - 2550

บริษัท ไทยฮีท รีไววัล จำกัด ในฐานะผู้บริหารแผน ได้ดำเนินงานตามแผนฟื้นฟูกิจการของบริษัทฯ
ตั้งแต่วันที่ศาลล้มละลายกลางมีคำสั่งเห็นชอบด้วยแผน และแต่งตั้งผู้บริหารแผน เมื่อวันที่ 30
มกราคม 2545 โดยบริษัทฯ ได้เริ่มชำระหนี้คืนเจ้าหนี้แรงงานตามแผน ตั้งแต่วันที่ 28 กุมภาพันธ์
2545 และเริ่มชำระคืนเจ้าหนี้แรงงานตามแผน ตั้งแต่วันที่ 28 กุมภาพันธ์ 2545
และเริ่มชำระหนี้คืนเจ้าหนี้สถาบันการเงิน ตั้งแต่วันที่ 30 มิถุนายน 2545

การดำเนินการแปลงหนี้เป็นทุนของสถาบันการเงิน บริษัทฯ
ได้ดำเนินการแปลงหนี้เป็นทุนในรูปของหุ้นบุริมสิทธิแปลงสภาพ ในปีที่ผ่านมาทั้งสิ้น 13,236,000 หุ้น
มูลค่าหุ้นละ 10.00 บาท รวมเป็นเงินทั้งสิ้น 132,360,000 บาท และมีเจ้าหนี้หุ้นกู้แปลงสภาพ
ขอแปลงสภาพหุ้นกู้ จำนวน 28,435 หุ้น มูลค่าหุ้นละ 1,000 หุ้น เป็นหุ้นสามัญ 2,843,500 หุ้น
มูลค่าหุ้นละ 10.00 บาท และผู้ถือหุ้นบุริมสิทธิขอแปลงสภาพ หุ้นบุริมสิทธิ จำนวน 7,006,700 หุ้น
มูลค่าหุ้นละ 10.00 บาท เป็นหุ้นสามัญ 7,006,700 หุ้น มูลค่าหุ้นละ 10.00 บาท

นอกจากนี้ ในวันที่ 5 มิถุนายน 2545 ตลาดหลักทรัพย์ได้อนุญาตให้ขายหลักทรัพย์ของบริษัทฯ
ในหมวด Rehabco ได้

ในส่วนของผลการดำเนินงานของบริษัทฯ แม้ว่าในปีที่ผ่านมา
ยอดขายของตลาดรถยนต์จะมีอัตราเติบโตมาก แต่เนื่องจาก บริษัทฯ
ไม่มีสัดส่วนยอดขายโดยตรงเข้ากับโรงงานประกอบรถยนต์
ประกอบกับตลาดต่างประเทศที่มีข่าวเกี่ยวกับการจะทำสงคราม
ทำให้ลูกค้าหลักตลาดต่างประเทศของบริษัทฯ ที่ตะวันออกกลาง ชะลอคำสั่งซื้อ
ทำให้ยอดขายโดยรวมของบริษัทฯ ลดลง ภาวะการแข่งขันของอุตสาหกรรมเครื่องปรับอากาศ
โดยเฉพาะด้านราคามีสูงมาก ทั้งในและต่างประเทศ
รวมทั้งตลาดเครื่องปรับอากาศในอาคารบ้านเรือนที่บริษัทฯ
เพิ่งเริ่มหันมาสนใจและขยายตลาดด้านนี้เพิ่ม

ประวัติความเป็นมา

กลุ่มผู้ก่อตั้งบริษัท ไทยฮีทเอ็กซ์เช้นจ์ จำกัด (มหาชน)
เป็นผู้บุกเบิกวงการเครื่องปรับอากาศรถยนต์ของประเทศไทย โดยในปี พ.ศ.2510
ได้จัดตั้งห้างหุ้นส่วนจำกัด บางกอกคูลลิ่ง เพื่อนำเข้าชิ้นส่วน เครื่องปรับอากาศรถยนต์
จากประเทศสหรัฐอเมริกา ต่อมาในปี 2515 จึงได้ก่อตั้งบริษัท ไทยฮีทเอ็กซ์เช้นจ์ จำกัด
ขึ้นด้วยทุนจดทะเบียน 1 ล้านบาท

ผู้เริ่มจัดตั้งบริษัท คือกลุ่มของ นางศุภร กิติกรอรรถ , นายวีระเดช กิติกรอรรถ และนายชาติชาย
ลีสหะปัญญา

ปี 2515 บริษัท ผลิตชิ้นส่วนประกอบเครื่องปรับอากาศรถยนต์ (EVAPORATOR) ภายใต้
การสนับสนุนเทคโนโลยีจากบริษัท John E. Mitchel และภายใต้เครื่องหมายการค้ายี่ห้อ MARK
IV มีกำลังการผลิตเครื่องแอร์ (Evaporator) ประมาณ 20,000 เครื่องต่อปี
หลังจากสิ้นสุดสัญญากับ บริษัท John E. Mitchel ในปี 2521 บริษัทฯ
ได้ดำเนินการผลิตอย่างเป็นอิสระ เนื่องจากบุคลากรของบริษัทฯ
มีประสบการณ์มากพอที่จะดำเนินการผลิตเองต่อไปได้

ในปี 2523 เริ่มทำการส่งออกไปยังประเทศใกล้เคียง เช่น มาเลเซีย และ สิงคโปร์
และเริ่มเป็นผู้แทนจำหน่ายคอมเพรสเซอร์ สำหรับเครื่องปรับอากาศรถยนต์ ยี่ห้อ SANDEN
หลังจากนั้นก็เริ่มขยายกำลังการผลิต และส่งออกสู่ยุโรป ออสเตรเลีย และตะวันออกกลาง
โดยในช่วงนี้บริษัทฯ ได้เริ่มทำการผลิตคอล์ยร้อนหรือ คอนเดนเซอร์
ซึ่งเป็นชิ้นส่วนที่ระบายความร้อนติดตั้งอยู่หน้าหม้อน้ำในห้องเครื่องของรถยนต์
จากเดิมที่ต้องนำเข้าจากต่างประเทศ
และเริ่มทำการผลิตคอล์ยสำหรับเครื่องปรับอากาศในอาคารบ้านเรือนขึ้น ช่วงปี 2528 บริษัทฯ
ขยายการผลิตโดยเพิ่มเครื่อง Fin Press เป็น 8 เครื่องและบริษัทฯ
เริ่มหันไปหาตลาดต่างประเทศอย่างจริงจัง จนสามารถเปิดตลาดต่างประเทศได้เพิ่ม ในอินโดนีเซีย
อินเดีย ไต้หวัน จีน ยุโรปบางประเทศ และออสเตรเลีย จนต้องขยายการผลิตเป็น 3 กะ ในปี
2531

บริษัทฯ ได้เพิ่มทุนจดทะเบียนเป็น 100 ล้านบาท เพื่อจดทะเบียน
เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่ 29 เมษายน 2534
และในปีเดียวกันนี้เองก็ได้ร่วมลงทุนเพื่อดำเนินการผลิตชิ้นส่วนเครื่องปรับอากาศรถยนต์
ในประเทศอินโดนีเซีย ชื่อว่า P.T. MARKINDO THECO ด้วยทุนจดทะเบียน 2 ล้านเหรียญสหรัฐ
และบริษัทฯ มีสัดส่วนการลงทุนร้อยละ 50

ในปี 2535 บริษัทฯ ได้ร่วมลงทุนกับ SANDEN INTERNATIONAL CORPORATION (JAPAN)
ตั้งโรงงานผลิตชิ้นส่วนเครื่องปรับอากาศรถยนต์ในประเทศไทย เพื่อมุ่งเน้นตลาดรถญี่ปุ่น โดยใช้ชื่อ
ว่า บริษัท SANDEN THECO จำกัด ด้วยทุนจดทะเบียน 80 ล้านบาท บริษัทฯ
ถือหุ้นอยู่ในสัดส่วนร้อยละ 51 นอกจากนี้ยังได้เพิ่มทุนจดทะเบียนเป็น 200 ล้านบาท
เพื่อขยายโรงงาน

ปี 2536 ได้จัดตั้งบริษัท ทีโก้เซลล์ จำกัด ด้วยทุนจดทะเบียน 10 ล้านบาท
เพื่อดำเนินงานด้านการตลาดให้มีประสิทธิภาพมากขึ้น และในสิ้นปี 2536 ก็ยังได้ร่วมลงทุนกับ
INDUS AIR CONDITIONING PVT.,LTD.
โดยตั้งโรงงานเพื่อผลิตชิ้นส่วนเครื่องปรับอากาศรถยนต์ และอาคาร ที่ประเทศอินเดีย
ด้วยทุนจดทะเบียน 22.4 ล้านรูปี และบริษัทถือหุ้นในสัดส่วนร้อยละ 49

ในปี 2537 บริษัทฯ ได้ย้ายโรงงานไปยังที่ดินแห่งใหม่ ซึ่งเป็นกรรมสิทธิ์ของบริษัทฯ
ที่นิคมอุตสาหกรรมเวลโกร์ว ถนนบางนา-ตราด กม.ที่ 36 นอกจากนี้
ยังได้ขยายตลาดการส่งออกเครื่องปรับอากาศสำหรับรถยนต์สู่ตลาดสหรัฐอเมริกา
และส่งออกเครื่องปรับอากาศสำเร็จรูป สำหรับใช้ในโรงงานอุตสาหกรรมไปยังประเทศญี่ปุ่น
และในปีเดียวกันนี้เอง บริษัท ฯ ยังทำการเริ่มผลิตมอเตอร์ ซึ่งเป็นส่วนประกอบหลักของตู้แอร์
เพื่อลดการนำเข้าจากต่างประเทศและลดต้นทุนการผลิต ในปีเดียวกัน
บริษัทได้แปลสภาพเป็นบริษัทมหาชน ทะเบียนเลขที่ 369

ปี 2538 ส่งออก มอร์เตอร์ ที่ผลิตได้ออกจำหน่ายในต่างประเทศ

ปี 2540 นำระบบ ล้างคอล์ยใหม่ เข้ามาใช้ในการผลิต เพื่อเลิกการใช้สาร CFC
ในขั้นตอนการผลิต ซึ่งในการนี้ ได้รับเงินช่วยเหลือแบบให้เปล่าจาก World Bank

ปี 2541 บริษัทฯ ได้ขายเงินลงทุนในบริษัท ซันเด้น ทีโก้ จำกัด ร้อยละ 32 เหลือการถือหุ้นร้อยละ
19

ปี 2542 - บริษัทฯ ได้รับมาตรฐาน ISO 9002 ในเดือนมีนาคม 2542

- บริษัทฯ สามารถปรับปรุงโครงสร้างหนี้
กับสถาบันการเงินโดยสามารถลดเงินต้นและดอกเบี้ยลงได้บางส่วน

ปี 2543 - เริ่มจำหน่ายเครื่องปรับอากาศสำเร็จรูปในอาคารยี่ห้อ “ HABOUR BOY ” และ “
MORNING STAR ”

  - บริษัทฯ ยื่นฟื้นฟูกิจการที่ศาลล้มละลายกลาง ในเดือน ธันวาคม 2543

  - บริษัทฯ เพิ่มทุนจดทะเบียนจาก 200,000,000 บาท เป็น 492,764,000 บาท โดย ณ วันที่
  31 ธันวาคม มีทุนที่เรียกชำระแล้ว ดังนี้

1. หุ้นสามัญ 21,000,000 หุ้น มูลค่าที่ตราไว้ หุ้นละ 10 บาท

  2. หุ้นบุริมสิทธิแปลงสภาพ 19,723,400 หุ้น มูลค่าที่ตราไว้ หุ้นละ 10 บาท

- บริษัทฯ ได้ขายเงินลงทุน บริษัท อินดัส ทีโก้ จำกัด ในประเทศอินเดีย
ทั้งหมดให้แก่ผู้ร่วมทุนชาวอินเดีย

ปัจจุบัน บริษัทฯ ได้ดำเนินการผลิตสินค้าที่โรงงานแห่งใหม่
โดยเริ่มมีการผลิตชิ้นส่วนบางชิ้นเพื่อทดแทนการนำเข้า ทำการผลิต 2 กะ โดย ณ วันที่ 31
ธันวาคม 2545 บริษัทฯ มีพนักงานประจำ จำนวน 261 และพนักงานรายวัน จำนวน 44 คน
โดยแบ่งเป็น

พนักงานประจำที่สำนักงาน 74 คน

พนักงานประจำที่โรงงาน 187 คน

พนักงานชั่วคราวที่โรงงาน 44 คน

รวม 305 คน

ปี 2544 - ศาลล้มละลายกลาง สั่งให้ฟื้นฟูกิจการ โดยมี บริษัท ไทยฮีท รีไววัล จำกัด
เป็นผู้ทำแผน

- บริษัทฯ ได้รับมาตรฐาน ISO 9001:2000

ปี 2545 - ศาลล้มละลายกลาง มีคำสั่งเห็นชอบด้วยแผนฟื้นฟูกิจการของบริษัท และแต่งตั้งให้บริษัท
ไทยฮีท รีไววัล จำกัด เป็นผู้บริหารแผน

  - เพิ่มทุนจดทะเบียน โดย ณ วันที่ 31 ธันวาคม บริษัทฯ มีทุนที่เรียกชำระแล้ว ดังนี้

1.  หุ้นสามัญ 32,401,400 หุ้น มูลค่าที่ตราไว้ หุ้นละ 10.00 บาท

2.  หุ้นบุริมสิทธิ 24,401,500 หุ้น มูลค่าที่ตราไว้ หุ้นละ 10.00 บาท